b'\n_START_ARTICLE_\nJabatan Perang Amerika Syarikat\n_START_SECTION_\nOrganisasi\n_START_PARAGRAPH_\nSetiausaha Perang Amerika Syarikat, anggota Kabinet Amerika Syarikat, mengepalai Jabatan Perang._NEWLINE_Akta Keselamatan Negara 1947 menggabungkan Jabatan Perang dan Jabatan Tentera Laut kedalam Lembaga Ketenteraan Nasional, kemudian Jabatan Pertahanan Amerika Syarikat. Pada hari yang sama akta ini telah ditandatangani, Perintah Eksekutif 9877 memfokuskan fungsi ketenteraan dan tanggungjawab utama dengan fungsi-fungsi Jabatan Perang dibahagikan antara Jabatan Tentera Darat dan Jabatan Tentera Udara yang baru._NEWLINE_Selepas Perang Dunia II, kerajaan Amerika memutuskan untuk membuang perkataan \'Perang\' ketika merujuk kepada pimpinan awam ke atas tentera. Peninggalan bekas istilah adalah Maktab Perang Tentera Darat, Maktab Perang Tentera Laut dan Maktab Perang Udara, yang masih melatih para pegawai tentera A.S. dalam taktik medan tempur dan strategi pertempuran perang.\n_START_SECTION_\nMohor jabatan\n_START_PARAGRAPH_\nTarikh "MDCCLXXVIII" dan designasi "Pejabat Perang" menandakan asalnya mohor ini. Tarikh (1778) merujuk kepada tahun penubuhannya. Istilah "Pejabat Perang" digunakan semasa Revolusi, dan selama bertahun-tahun kemudian, dikaitkan dengan Markas Tentera Darat.'